На основу члана 21. став 2. Закона о референдуму и народној иницијативи („Службени гласник РС“, број 111/21 и 119/21) и Упутства за одређивање гласачких места у поступку спровођења републичког референдума („Службени гласник РС“, број 113/21),

Градска изборна комисија града Ниша, на седници одржаној 25.децембра.2021.године, донела је

**Р Е Ш Е Њ Е**

**О ДОПУНАМА РЕШЕЊА О ОДРЕЂИВАЊУ ГЛАСАЧКИХ МЕСТА НА ТЕРИТОРИЈИ ГРАДА НИША, ЗА ГЛАСАЊЕ НА РЕПУБЛИЧКОМ РЕФЕРЕНДУМУ,**

**РАСПИСАНОМ ЗА 16. ЈАНУАР 2022. ГОДИНЕ**

**I**

Решењe о одређивању гласачких места,за гласање на републичком референдуму,расписаном за 16.јануар 2022.године („Службени гласник РС“ бр.124/21) допуњује се тако што се у тачки

1. **ГРАД НИШ,**

подтачка **1.2. ГРАДСКА ОПШТИНА ПАЛИЛУЛА**, на гласачком месту број 41, МК “ГОРЊЕ МЕЂУРОВО “- ГОРЊЕ МЕЂУРОВО, у делу подручја које обухвата гласачко место, после речи: „Видана Костадиновића,“ додају се речи: „Владимира Вукадиновића,“;

Подтачка **1.3. ГРАДСКА ОПШТИНА ЦРВЕНИ КРСТ,** на гласачком месту број 9, МК “ДОЊИ КОМРЕН“-ДОЊИ КОМРЕН, у делу подручја које обухвата гласачко место, допуњује се тако што се после речи: „Рујничка,“ додају речи: „Стевана Синђелића,“;

Подтачка **1.4. ГРАДСКА ОПШТИНА ПАНТЕЛЕЈ,** на гласачком месту број 32,ОШ “КАРАЂОРЂЕ“-ДОЊИ МАТЕЈЕВАЦ у делу подручја које обухвата гласачко место, допуњује се тако што се после речи: „Симе Лозанића,“ додају речи: „Стевана Јовановића,“;

Иста подтачка на гласачком месту број 33, ОШ “КАРАЂОРЂЕ“-КНЕЗ СЕЛО у делу подручја које обухвата гласачко место, допуњује се тако што се после речи: „Сретена Матејевића,“ додајe запета и речи: „Хајдук Вељкова“;

**II**

У осталом делу делу Решење о одређивању гласачких места на територији Града Ниша, за гласање на Републичком референдуму расписаном за 16. јануар 2022. године („Службени гласник РС“, број 124/21) остаје непромењено.

**III**

Ово решење доставити Републичкој изборној комисији, ради оглашавања у „Службеним гласнику Републике Србије“.

Број: 014 - /2021

У Нишу, 25.12.2021. године

**ГРАДСКА ИЗБОРНА КОМИСИЈА**

**ГРАДА НИША**

ПРЕДСЕДНИК

Љиљана Берић, с.р.